**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐ ԱՐԹՈՒՐ ՍԱՐԳՍՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՆԿԱԽՈՒԹՅԱՆ ՕՐՎԱ ԱՌԹԻՎ**

Հարգելի հայրենակիցներ

1991թ. սեպտեմբերի 21-ին Հայաստանում անցկացվեց համաժողովրդական հանրաքվե և Հայ ժողովուրդը միասնաբար, ավելի, քան 99% ձայների մեծամասնությամբ «այո» ասաց անկախությանն ու Հայաստանի Հանրապետությունը հռչակեց անկախ պետություն: Հայ ժողովրդի կյանքում բացվեց նոր ուղի` անկախության ուղին:

Մեր անկախության վերընթաց ուղին սկզբնավորվեց Արցախյան ազատամարտով: Ցավոք, **26** ամյա այդ ուղին պաշտպանելու համար հազարավոր հայորդիներ իրենց կյանքը դրեցին հայրենիքի զոհասեղանին։ Այդ սուրբ գործին անմասն չմնացին նաև սիսիանցի քաջորդիները, որոնցից հարյուրից ավելին նահատակվեցին հանուն Հայրենիքի։

Փա՛ռք ու պատի՛վ նրանց։

**Նորանկախ Հայաստանի զարգացման ու հզորացման ուղին սկսվում է մանկապարտեզով, անցնում դպրոցով ու բանակով։** Ի ուրախություն մեզ, այսօր ունենք հարուստ գիտելիքներով զինված բազմաթիվ դպրոցականներ ու շրջանավարտներ, ովքեր փայլում են հանրապետական ու միջազգային օլիմպիադաներում, սովորում են հայաստանյան և արտասահմանյան բարձրակարգ ուսումնական հաստատություններում։

Այսօր մենք ունենք քաջ ու անձնվեր 18-ից 20 տարեկան զինվոր երիտասարդներ ու մինչև ծերության հասակ ունեցող խիզախ ու հայրենանվեր կամավորներ, ովքեր ապրիլյան պատերազմում փաստեցին. **Մե՛նք, թշնամուն տալու Հայրենիք չունե՛նք**։

Ահա նրանք են մեր պետության անվտանգության ու հզորացման երաշխավորը։

Հարգելի հայրենակիցներ, սիրելի սիսիանցիներ, շնորհավորում եմ բոլորիդ Անկախության օրվա առթիվ, թող Հայաստան աշխարհում միշտ թևածի խաղաղությունը, բարօրությունն ու ստեղծարար աշխատանքը։